b'\n_START_ARTICLE_\nShih-tzu\n_START_SECTION_\nOpis\n_START_PARAGRAPH_\nShih-tzu je manj\xc5\xa1a pasma psa. So dru\xc5\xbeinski psi. Najraje imajo starej\xc5\xa1e osebe in otroke. So zelo \xc5\xbeivahni in veseli. Nikoli niso zadr\xc5\xbeani, niti do tujcev. Ve\xc4\x8dina psov te vrste ne laja. Zanj v\xc4\x8dasih pravijo, da so pol ma\xc4\x8dka in pol pes. Veliki so 24\xe2\x80\x9329\xc2\xa0cm. So razstavni psi. Njihova dlaka meri do 15\xc2\xa0cm. \xc4\x8ce \xc5\xbeelimo imeti psa s tako dolgo dlako ga moramo redno \xc4\x8desati (1-2 krat dnevno), sicer se mu dlaka hitro zavozla. Pes se v zavozlani dlaki po\xc4\x8duti zadr\xc5\xbeano in negotovo. \xc4\x8ce ga redno ne \xc4\x8de\xc5\xa1emo, ga vsaj peljimo k pasjemu frizerju, ki ga bo postrigel. Imajo potla\xc4\x8den nosek in velike \xc4\x8drne o\xc4\x8di. Rodovni\xc5\xa1ki shih-tzu ji imajo konico repa belo in \xc4\x8dopek nad o\xc4\x8desoma tudi bel. Sicer so lahko razli\xc4\x8dnih barv (\xc4\x8drno-bel, rjav-\xc4\x8drn-bel, rjavo-bel... ). Neko\xc4\x8d so jih imele cesarice, da so jim zganjali \xc5\xa1ale (dvorni nor\xc4\x8dki).\n_START_SECTION_\nNega\n_START_PARAGRAPH_\nZaradi njihove dalj\xc5\xa1e dlake jih moramo \xc4\x8desati vsaj 2x tedensko, najbolje vsak dan, ker se jim na dlaki hitro naredijo vozli. Kopati jih moramo na vsake 7 - 14 dni, lahko tudi ve\xc4\x8dkrat (po potrebi). Pri kopanju uporabljamo \xc5\xa1ampon in poseben \xc5\xa1ampon za meh\xc4\x8danje dlake. Ko pridemo iz sprehoda, jim je potrebno splakniti ta\xc4\x8dke. Lahko pa dlako tudi postri\xc5\xbeemo. Imeti jih moramo v hi\xc5\xa1i, saj so zelo ob\xc4\x8dutljivi na mraz.\n_START_SECTION_\nZdravje\n_START_PARAGRAPH_\nO tej pasmi je glede bolezni veliko vpra\xc5\xa1anj. Nekatere bolezni so dedne, in so bile ugotovljene na nekaterih psih te pasme. Spodaj so na\xc5\xa1tete nekatere pogoste bolezni._NEWLINE_Hipotiroidizem_NEWLINE_Hipotiroidizem se pojavi, ko se za\xc4\x8dnejo motnje v delovanju \xc5\xa1\xc4\x8ditnice in ustavijo proizvodnjo hormona odgovornega za pravilno presnovo. Ta napaka je pogosto posledica te\xc5\xbeav imunskega sistema. To obi\xc4\x8dajno prizadene pse srednjih let in se ka\xc5\xbee na vseh pasmah. Simptomi vklju\xc4\x8dujejo izpadanje dlake, pove\xc4\x8danje telesne mase in mi\xc5\xa1i\xc4\x8dno izgubo. Ta bolezen je obi\xc4\x8dajno diagnosticirana s krvnimi preiskavami._NEWLINE_Medvreten\xc4\x8dna bolezen_NEWLINE_Medvreten\xc4\x8dna bolezen je pri psih pogosta motnja, pri kateri pride do akutne bole\xc4\x8dine v hrbtu, izguba koordinacije in izgube sposobnosti \xc4\x8dutenja bole\xc4\x8dine. Ta bolezen se pogosto pojavlja pri manj\xc5\xa1ih pasmah, kot so jazbe\xc4\x8dar, pekinezer, francoski buldog, beagle, ameri\xc5\xa1ki koker \xc5\xa1panjel, shih tzu..._NEWLINE_Te\xc5\xbeave z dihanjem_NEWLINE_Shih Tzu-ji imajo veliko te\xc5\xbeav z dihanjem, povezanih z obliko svojega obraza in vratu, ki prizadene predvsem pse s kratkim nosom. Obstrukcija zgornjih dihalnih poti povzro\xc4\x8di psu ote\xc5\xbeeno dihanje. \xc4\x8ce preide do hudih te\xc5\xbeav z dihanjem je verjetno potrebna operacija._NEWLINE_Shih-Tzu-ji imajo velikokrat probleme z visoko temperaturo, zato imajo pogosto vro\xc4\x8dinsko kap, son\xc4\x8darico ipd._NEWLINE_Shih-Tzu-ji imajo probleme tudi z zobmi.'